William Hill Brown

Si William Hill Brown (Nobyembre 1765 – Septyembre 2, 1793) sarong nobvelistang Amerikano, asin siya an autor kan sinasabing pinakaenot na nobelang Amerikano, The Power of Sympathy (1789), asin "Harriot, or the Domestic Reconciliation", patin an saysay na serye'ng "The Reformer", napublikar man pareho sa Massachusetts Magazine.

Buhay
Si Brown namundag sa Boston, Massachusetts, aki ni Gawen Brown asin kan saiyang ikatolong agom na si Elizabeth Hill Adams. Si Gawen Brown gikan Northumberland, Inglaterra asin sarong paragibong relo. Si William binunyagan sa Hollis Street Church kan Desyembre 1, 1765. 

Kan 1789, si William Brown nagpapublikar nin nobela The Power of Sympathy. Si Brown may mahiwas na adal manongod sa literaturang Europeo, halimbawa an Clarissa ni Samuel Richardson, alagad hinihimo na maski may elemento gikan sa siring , ginigibo niya an pinangyarihan iyo an sa lugar nin Amerika asin eksperensya nin Amerikano. Alagad, an libro nagiistorya nin bagay nakaarog nanggad sa sarong iskandalo sa lugar niya kaya ini ibinawal ipabenta sa lugar ninda. Siya nagpadara man nin magkapirang kontribusyon sa Columbian Centinel.

Mga Oktobre 1792, si Brown naghale sa lugar ninda asin nagpasiring sa iniestaran kan saiyang tugang na babae, si Eliza Brown Hinchborne, duman sa Umahan Hinchborne harani sa Murfreesboro, North Carolina, asin duman nagpoon mag'adal dapit sa ley katuwang si William Richardson Davie sa Halifax. Si Eliza nagadan kan Enero 1793. Dai pa tood sa klima kan Eastern North Carolina, si William Brown nagadan sa hinuhuna malaria sunod na Agosto sa edad na 27.

Trabaho
Si Brown may pagtubod na dapat an mga nobela magsirbeng panalmingan nin halangkaw na moralidad. 
 Harriot, or the Domestic Reconciliation (1789)
 The Power of Sympathy (1789)
 Selected Poems and Verse Fables 1784-1793 by William Hill Brown (posthumous)
 Ira and Isabella (1807)

Mga basahon pa
 Davidson, Cathy N. "‘The Power of Sympathy’ Reconsidered: William Hill Brown as Literary Craftsman", Early American Literature, vol. 10, no. 1, 1975, pp. 14–29

Toltolan

Mga panluwas na takod
 
 Biography of Brown

1765 births
1793 deaths
18th-century American dramatists and playwrights
Writers from Boston
18th-century American novelists
18th-century American male writers
American male novelists
American male dramatists and playwrights
Novelists from Massachusetts